Diari Oficial de la Generalitat Valenciana


Sumari del DOGV 4067, del 20-08-2001 (2001/7852)

Informació pública del programa de desenvolupament d'actuació integrada per al sector 4 del SUNP-1, Les Llometes, del Pla General Municipal d'Ordenació d'Alcoi.
----------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7852


Organisme emissor
:   Urbañeres, SL

Tipus de document
:   Anunci

Informació pública del programa de desenvolupament d'actuació integrada per al sector 4 del SUNP-1, Les Llometes, del Pla General Municipal d'Ordenació d'Alcoi. [2001/F7852]
  
La mercantil Urbañeres, SL, ha formulat el programa de desenvolupament d'actuació integrada per al sector 4 del SUNP-1, Les Llometes, del Pla General Municipal d'Ordenació d'Alcoi. Integrat per memòria, programa d'actuació integrada, pla parcial i avantprojecte d'urbanització, a l'empara del que estableixen els articles 46, 47 i 48 de la Llei Reguladora de l'Activitat Urbanística. L'esmentada documentació se sotmet a informació publica pel termini de 20 dies, comptats a partir de la publicació del present anunci en el Diari Oficial de la Generalitat Valenciana. Durant aquest termini es trobarà exposat a les dependències d'Urbanisme de l'Ajuntament d'Alcoi, plaça d'Espanya, número 1, i a la notaria del senyor Alfonso Pérez-Almazán Reverte, avinguda del País Valencià, número 12, baix, on es podrà examinar i obtindre'n còpies, de dilluns a divendres, de 09.00 a 14.00 hores.
  
Durant el termini de 20 dies indicat, podran presentar-se alternatives tècniques i al·legacions. En el termini dels cinc dies següents al venciment d'aquest termini es podran presentar les proposicions juridicoeconòmiques, al Registre General de l'ajuntament, en plica tancada i amb la documentació que s'assenyala en l'article 32.C) i D) de la Llei Reguladora de l'Activitat Urbanística. Aquests terminis quedaran prorrogats si durant els primers 10 dies d'informació pública alguna persona es comprometera a presentar una alternativa tècnica substancialment distinta a l'original, segons el que disposa l'article 46.4 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'esmentat departament a les 10.00 hores el dia hàbil següent a aquell en què els proponents acrediten el compliment dels tràmits continguts en l'article 48 de la Llei Reguladora de l'Activitat Urbanística. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Finalment, aquest anunci compleix la funció de notificació per edictes, de conformitat amb el que s'estableix en l'article 59.4 de la Llei de Règim Jurídic de les Administracions Públiques i del Procediment Administratiu Comú, Llei 30/1992, respecte dels propietaris de parcel·les de titularitat o domicili desconegut a l'efecte de notificacions.
  
La qual cosa es fa pública perquè se'n prenga coneixement general, de conformitat amb el que disposen els articles 46 i 48 de la Llei Reguladora de l'Activitat Urbanística.